**FORSLAG TIL PLANBESTEMMELSER FOR DETALJREGULERINGSPLAN FOR VIK FJELLVEI, GNR/BNR 45, 45/11, 45/57, PlanID 2015001**

Dato for siste behandling i Saltdal formannskap den ……………………………

Vedtatt av kommunestyret i møte den ……………………………

Under K. Sak nr. ……………………………

……………………………………………………………………………………………………….

                                        formannskapssekretær

**PLANBESTEMMELSER**

**§1 GENERELT**

1. **Formål**

Reguleringsplanens skal legge til rette for bruk av eksisterende traktorveg for kjøring med personbil. Vegen har tidligere vært klassifisert som traktorveg og vil nå få kombinert bruk. Adkomst til hytteområdene skal ikke forringe mulighetene for å benytte traktorvegen i landbruksøyemed.

1.1 **Planavgrensning**Det regulerte området er vist med plangrense på plankart sist revidert 25.8.2015 i målestokk 1:2500.

Planen vil erstatte deler av reguleringplan vedtatt 17.6.2004, planID 2004003.

* 1. **Planområdets arealformål**

Området reguleres til følgende formål, jfr plan- og bygningsloven § 12-5:

- Samferdselsanlegg og teknisk infrastruktur

- Veg

- Annen veggrunn – tekniske anlegg

- Parkeringsplasser

**§ 2 FELLES BESTEMMELSER**

**Parkering**

De til enhver tid gjeldende parkeringskrav legges til grunn.

**§ 3. SAMFERDSELSANLEGG OG TEKNISK INFRASTRUKTUR**

1. Felles adkomst skal benyttes både til fritidsbebyggelse og som traktorveg i landbruket på Gnr 80 og 45. Gjelder også hytter som har beliggenhet utenfor Saltdal kommunes grenser og som naturlig sokner til vegen.
2. Vegen kan til enhver tid benyttes som landbruksveg.
3. Det opparbeides parkeringsplasser i nødvendig grad.

**§ 4. TEKNISKE BESTEMMELSER**

1. Felles adkomst til hytteområdet forutsettes å ha ens standard som skal medføre lav hastighet, forsiktig og trygg kjøring. Det kan legges inn møteplasser der det ansees hensiktsmessig.
2. Vegen skal oppgraderes og ha den fremkommelighet som kreves for at vegen fremstår som opparbeidet for kjøring med vanlig bil. Dersom vegen kun er farbar med annet enn vanlig personbil for eksempel firehjulsdrevne kjøretøy av forskjellig slag, er vegen fortsatt å anse som utmark.
3. Vegbredde bør være minimum 4,0 m, inklusiv vegskulder.
4. Grøfter, stikkrenner opparbeides etter behov. Grøften bør være minimum 30 cm dypere enn planum og ha en bunnbredde på minimum 30 cm. Minste tillatt diameter på stikkrenner er 300 mm innvendig mål. I nedbørsrike områder og i bratt terreng anbefales det å øke minimum til 400 mm.
5. Det kreves samtykke fra kommunen dersom det skal kreves bompenger for ferdsel på privat veg jfr. Vegloven § 56.
6. For øvrig gjelder veglovens bestemmelser om private veger.

**§ 5 REKKEFØLGEBESTEMMELSER**

1. Skulle det under arbeid i marken komme frem gjenstander eller levninger, for eksempel ansamlinger av trekull eller unaturlige/uventede steinkonsentrasjoner, som viser eldre aktivitet i området, må arbeidet stanses og melding sendes kulturminnemyndighetene omgående, jf. Lov 9. Juni 1978 nr. 50 om kulturminner § 8. Sametinget skal ha særskilt varsel.